送譯上人出蜀
作者：王灼
朝代：宋

paragraphs: 久雨敗沼荷，曉風獵巖桂。
人各動歸思，子獨謀遠逝。
峽門去來舟，日爲聲利計。
扣舷數得失，子獨尋師銳。
徑山天尺五，披光出蒙翳。
雲居接廬阜，薦福踞鄱汭。
維此三大老，從之可卒歲。
玉泉亦清冽，縱飲爭挽袂。
南極百十城，一一盡所詣。
寧使繭生足，肯畏雪封砌。
更憶大瞿曇，捐身求半偈。